Document ID: 31996D0457

Komisijas Lēmums
(1996. gada 28. jūnijs),
ar ko principā atzīst, ka iesniegta pilnīga dokumentācija attiecībā uz sīku izpēti, lai iespējams iekļautu hinoksifēnu Padomes Direktīvas 91/414/EEK par augu aizsardzības līdzekļu laišanu tirgū I pielikumā
(Dokuments attiecas uz EEZ)
(96/457/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 96/12/EK [2], un jo īpaši tās 6. panta 3. punktu,
tā kā Direktīva 91/414/EEK nosaka, ka jāsagatavo Kopienas aktīvo vielu saraksts, kuras atļauts lietot kā pesticīdus;
tā kā dokumentāciju par aktīvo vielu hinoksifēnu DowElanco Europe iesniedza Apvienotās Karalistes iestādēm 1995. gada 1. augustā, lai šo vielu iekļautu Direktīvas I pielikumā; tā kā Apvienotās Karalistes iestādes ir darījušas Komisijai zināmus pirmo pārbaužu rezultātus par pirmajā sīkākajā dokumentācijas pārbaudē iegūto dokumentācijas pilnīgumu attiecībā uz II pielikumā noteiktajām datu un informācijas prasībām, un attiecībā uz vismaz vienu augu aizsardzības līdzekli, kas satur attiecīgo aktīvo vielu, - Direktīvas III pielikuma prasībām; tā kā vēlāk saskaņā ar 6. panta 2. punkta noteikumiem pieteikuma iesniedzējs dokumentāciju ir iesniedzis Komisijai un citām dalībvalstīm;
tā kā Komisija minēto dokumentāciju nodevusi Pastāvīgajai augu veselības komitejai likumdošanas darba grupas tikšanās laikā 1996. gada 20. martā, kuras laikā dalībvalstis apstiprināja, ka dokumentācijas saņemšana notikusi;
tā kā Direktīvas 6. panta 3. punktā prasīts Kopienas līmenī apstiprināt, ka katrai dokumentācijai jāatbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu, - Direktīvas III pielikuma prasībām;
tā kā šāds apstiprinājums nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, pienācīgi ievērojot Direktīvas 8. panta 1. punkta nosacījumus, īpaši nosacījumus par pilnīgu aktīvo vielu novērtējumu un augu aizsardzības līdzekļiem saskaņā ar Direktīvas prasībām;
tā kā šāds lēmums neierobežo turpmāku datu vai informācijas pieprasīšanu no pieteikuma iesniedzēja, ja sīkākā pārbaudē atklājas, ka šāda informācija vai dati vajadzīgi lēmuma pieņemšanai;
tā kā dalībvalstīm un Komisijai ir skaidrs, ka Apvienotā Karaliste ziņos Komisijai tiklīdz iespējams, un vēlākais - gada laikā par pārbaužu secinājumiem, - pievienojot ieteikumus par vielu iekļaušanu vai neiekļaušanu un dažādiem nosacījumiem, kas ar to saistīti; tā kā pēc šā ziņojuma saņemšanas sīka pārbaude ar visu dalībvalstu ekspertiem Pastāvīgajā augu veselības komitejā turpināsies;
tā kā šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
Dokumentācija, ko Komisijai un dalībvalstīm iesniedza DowElanco Europe saistībā ar hinoksifēna kā aktīvas vielas iekļaušanu Direktīvas 91/414/EEK I pielikumā un par ko 1996. gada 20. martā ziņots Pastāvīgajai augu veselības komitejai, ir uzskatāma kā principā atbilstoša II pielikuma datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu, - Direktīvas III pielikuma prasībām.
2. pants
Šis lēmums ir adresēts dalībvalstīm.
Briselē, 1996. gada 28. jūnijā

Labels: 0
3
20
6